ออกตัวก่อนเลยว่า ปกติไม่รีวิวร้านอาหารในห้างเลย เพราะรู้สึกว่าใครๆ ก็ทานกันเยอะ แต่นี่เป็นครั้งแรกที่มาลองทานบุฟเฟต์ร้านนี้ แถมไม่ค่อยมีสาขาเยอะ ต่างจากร้านตามห้างทั่วไปนิดนึงเนอะ ^^

Tohkai เป็นร้านอาหารบุฟเฟต์ที่ สามารถสั่งอลาคาร์ท ก็ได้เช่นกันค่ะ แต่วันนี้มากับเพื่อนเลยเลือกทานบุฟเฟต์ค่ะ

เรื่องของบริการดีค่ะ ส่วนสถานที่ ก็สะอาด โอ่โถงพอประมาณค่ะ แต่แอบงงที่ตั้งนิดหน่อย เพราะห้างนี้ มีหลายอาคาร ร้านอยู่ที่โซน B ชั้น 1 อยู่ตรงกับบันไดเลื่อนเลย แต่ต้องเดินอ้อมมาอีกด้าน

เครื่องดื่มไม่รวมในบุฟเฟต์ ที่รีฟิลได้ก็เป็นพวกซอฟท์ดริงค์ กับชาเขียวร้อนเย็นค่ะ

ส่วนอาหารที่นี่ ให้เลือกจากเมนู มาเป็นเล่มหนาๆ ค่ะ ไม่มีทางทานทุกอย่างในเมนูได้หมด ???? เลยเลือกที่คุ้นเคยดีกว่า 

สั่งยำแซลมอนมาทานเล่นก่อนเลย เสียดายที่เนื้อปลาแซลมอนที่นี่ ไม่สด ทำให้รสขาติอาหารดรอปไปมาก แต่เค้าทำน้ำยำออกมาดีมาก เลยพออภัยได้ 

ไข่ตุ๋น หน้าตาธรรมดาๆ แต่ก้นถ้วยมีเนื้อปลาดอลลี่และปูอัดเล็กน้อย รสชาติธรรมดาไม่หวือหวาอะไรค่ะ 

เมนูแกงกิมจิ(ที่มักจะทำทานเองที่บ้าน) เฉยๆ อ่ะค่ะ (ทำเองอร่อยกว่า) แต่ก็ได้เครื่องครบดี ปรับเรื่องรสชาตินิดเดียว 

กุ้งเทมปุระ โอเคนะ ทอดได้กรอบกำลังดีค่ะ

สเต็กหมู นุ่มอร่อยดี

มีทานอีกหลายอย่างแต่คงไม่ลงรูปทั้งหมดเนอะ ^__^

ของหวานที่นี่ แม้จะเป็นบุฟเฟต์แต่เลือกทานได้แค่เมนูเดียวค่ะ